《寄台州瑞岩高原禅师住灵隐》
宋代·释梵琮

水出在高原，源深到冷泉。
饮者秃却舌，嗅者鼻孔穿。
口鼻两俱丧，妙用绝正偏。
侧耳与招手，听猿同呼猿。
藤萝影里石磊磊，双涧合流波涟涟。
两来北来脚下过，欲知冷暖待驴年。

作者简介：释梵琮，号率庵。宁宗嘉定十二年（一二一九）住庆元府仗锡山延胜禅院。理宗绍定元年（一二二八）住南康军云居山真如禅院。为南岳下十七世，佛照德光禅师法嗣。有了见编《云居率庵和尚语录》一卷，收入《续藏经》。事见《语录》。　释梵琮诗，以辑自《语录》者及《语录》中单编的诗合编为一卷，辑自他书者附于卷末。